**LU FOCU DI LA PAGGHIA**

Lu focu di la pagghia pocu dura
quantu l'amuri di la munzignara
l'amuri ca durò menu d'un'ura
vampata capricciusa di malara.
L'occhiu amurusu miu ti vitti chiara
surgiva d'acqua cristallina e pura
ma mètiri li petri di sciumara
e lu risparmiu di la fugnatura.
Stannu sunannu a mortu li campani
ora ca tu ammazzasti lu mè amuri
lu suli ca scurò cielu e lu mari
e lu me cori è chinu di duluri
mi lu mittisti a motu di li cani
stannu scavannu fossi e sipurturi
cercanu crozzi e mali cristiani
pi darini li spini 'ncanciu di sciuri